Το **Πουντουτσέρι** (κυριολεκτικά *"νέα πόλη"* στα Ταμίλ), πρώην γνωστό ως **Ποντισέρι** (γαλλικά: Pondichéry‎‎) είναι ομοσπονδιακό έδαφος της Ινδίας. Σχηματίστηκε από τέσσερα εξκλάβια της πρώην Γαλλικής Ινδίας, το Πουντουτσέρι (πρώην Ποντισέρι), Καρικάλ (Καραϊκάλ), Μαχέ (γνωστό στα Μαλαγιαλάμ ως Μαγιάζι) και Γιαναόν (Γιάναμ). Ονομάζεται από τη μεγαλύτερη επαρχία της επικράτειας, την Πουντουτσέρι. Ιστορικά γνωστό ως Ποντισέρι (*Pāṇṭiccēri*), η επικράτεια μετονομάστηκε σε Πουντουτσέρι (*Putuccēri*) στις 20 Σεπτεμβρίου 2006.

Το Πουντουτσέρι βρίσκεται στο νότιο μέρος της Ινδικής χερσονήσου. Οι επαρχίες Πουντουτσέρι και Καραϊκάλ συνορεύουν με την πολιτεία Ταμίλ Ναντού, ενώ οι επαρχίες Γιάναμ και Μαχέ περιβάλλονται εξολοκλήρου από τις πολιτείες Άντρα Πραντές και Κεράλα αντίστοιχα. Είναι η 29η πολυπληθέστερη και 3η πιο πυκνοκατοικημένη περιοχή μεταξύ των πολιτειών και ενωσιακών επικρατειών της Ινδίας. Έχει ΑΕΠ που ανέρχεται σε 3.1 δισεκατομμύρια δολάρια και κατατάσσεται 27η στην Ινδία.

Ιστορία
-------

Κύριο λήμμα: Ιστορία του Πουντουτσέρι
Η παλαιότερη καταγεγραμμένη ιστορία του Πουντουτσέρι χρονολογείται από το 2ο αιώνα μ.Χ. Ο Περίπλους της Ερυθράς Θάλασσας αναφέρει μια αγορά με το όνομα Ποδούκη. Ο Γ. Ο. Β. Χάντινγκφορντ πρότεινε ότι μπορεί να είναι ένας χώρος περίπου 3.5 χιλιόμετρα από το σύγχρονο Πουντουτσέρι, η οποία ήταν πιθανώς η τοποθεσία του Αρικαμέντου (σήμερα αποτελεί μέρος του Αριγιάνκουπαμ). Ο Χάντινγκφορντ σημείωσε ότι βρέθηκε Ρωμαϊκή κεραμική στο Αρικαμέντου το 1937. Επίσης, αρχαιολογικές εκσκαφές που διεξήχθησαν την εξαετία 1944-49 έδειξαν ότι ήταν "εμπορικός σταθμός όπου αγαθά Ρωμαϊκής κατασκευής εισάγονταν στο πρώτο μισό του 1ου αιώνα μ.Χ.". Έρευνα από την Βιμάλα Μπέγκλεϋ το 1989-1992 τροποποίησε την αξιολόγηση, και τώρα η περίοδος κατοχής τοποθετείται από τον 3ο ή 2ο αιώνα π.Χ. έως τον 8ο αιώνα μ.Χ..

Το 1674, το Πουντουτσέρι έγινε γαλλική αποικία της Γαλλικής αποικιακής αυτοκρατορίας. Μαζί με το Τσαντερναγκόρ (ήδη Γαλλικό από το 1673), το Μαχέ (από το 1721), το Γιάναμ (Γιαναόν, από το 1731), το Καραϊκάλ (Καρικάλ) (από το 1739) και το Μασουλιπατάμ (1760), σχημάτιζαν την γαλλική αποικία της Γαλλικής Ινδίας, η οποία κυβερνόταν υπό ενιαίο Γάλλο κυβερνήτη στη Γαλλική Ινδία, αν και η Γαλλική κυριαρχία σε ένα ή παραπάνω ενκλάβια διακοπτόταν επανειλημμένως από Βρετανικές κατοχές. Οι επικράτειες της Γαλλικής Ινδίας μεταφέρθηκαν ολοκληρωτικά στην Ινδία ντε φάκτο στις 1 Νοεμβρίου 1954 και ντε γιούρε στις 16 Αυγούστου 1962, όταν η Γαλλική Ινδία έπαψε να υπάρχει, με αποτέλεσμα να γίνει η Ινδική ενωσιακή επικράτεια του Πουντουτσέρι, συνδυάζοντας μέχρι σήμερα τέσσερα παράκτια ενκλάβια.

Γεωγραφία
---------

Χάρτης των επαρχιών του Πουντουτσέρι
*Περαιτέρω πληροφορίες: Κατάλογος ποταμών του Πουντουτσέρι*
To ομοσπονδιακό έδαφος του Πουντουτσέρι αποτελείται από τέσσερις μικρές ασύνδετες επαρχίες: την Επαρχία Πουντουτσέρι (393 τ.χλμ.), την επαρχία Καραϊκάλ (160 τ.χλμ.), την επαρχία Γιάναμ στο Κόλπο της Βεγγάλης και την επαρχία Μαχέ (9 τ.χλμ.) στην Αραβική Θάλασσα, καλύπτοντας 562 τ.χλμ. Το Πουντουτσέρι και το Καραϊκάλ έχουν τις μεγαλύτερες εκτάσεις και πληθυσμό και είναι ενκλάβια του Ταμίλ Ναντού. Τα Γιάναμ και Μαχέ είναι ενκλάβια των πολιτειών Άντρα Πραντές και Κεράλα αντίστοιχα. Σύμφωνα με την απογραφή του 2011, έχει πληθυσμό 1.244.464 κατοίκων.

Μερικές περιοχές του Πουντουτσέρι είναι από μόνες τους αμαλγαμώσεις μη συνεχών ενκλαβίων, συχνά αποκαλούμενων ως τσέπες στην Ινδία. Η περιοχή του Πουντουτσέρι αποτελείται από 11 τέτοιες τσέπες, εκ των οποίων μερικές είναι πολύ μικρές και περιβάλλονται εξολοκλήρου από το Ταμίλ Ναντού. Αυτή η ασυνήθιστη γεωγραφία είναι κληρονομιά της αποικιακής περιόδου του Πουντουτσέρι διατηρώντας τα σύνορα της Γαλλικής Ινδίας.

Οι τέσσερις επαρχίες του Πουντουτσέρι βρίσκονται στην παράκτια περιοχή. Συνολικά, δεκαπέντε ποτάμια εκβάλλουν στη θάλασσα μέσω του Πουντουτσέρι, αλλά κανένας δεν πηγάζει εκεί.

**Επαρχίες της Ενωσιακής Επικράτειας του Πουντουτσέρι**

* Η Επαρχία Πουντουτσέρι είναι ενκλάβιο του Ταμίλ Ναντού.
* Η Επαρχία Μαχέ είναι ενκλάβιο της Κεράλα.
* Η Επαρχία Γιάναμ είναι ενκλάβιο του Άντρα Πραντές.
* Η Επαρχία Καραϊκάλ είναι ενκλάβιο του Ταμίλ Ναντού.

Δημογραφία
----------





Θρησκείες στο Πουντουτσέρι

  Ινδουισμός (87.3%)  Χριστιανισμός (6.2%)  Ισλάμ (6%)

Ο Ινδουισμός είναι η κύρια θρησκεία με το 87.3% να πιστεύει σε αυτή. Άλλες θρησκείες περιλαμβάνουν τον Χριστιανισμό (6.2%) και το Ισλάμ (6%).

Παραπομπές
----------

1. ↑  «South Asia | New name for old French territory». BBC News. 20 September 2006.. Ανακτήθηκε στις 10 February 2014.
2. ↑  «National : Bill to rename Pondicherry as Puducherry passed». The Hindu. 22 Αυγούστου 2006. Αρχειοθετήθηκε από το πρωτότυπο στις 21 Οκτωβρίου 2012. Ανακτήθηκε στις 10 Φεβρουαρίου 2014.
3. ↑  «State Domestic Product and other aggregates, 2004–05 series». Ministry of Statistics and Programme Implementation. 27 Φεβρουαρίου 2015. Αρχειοθετήθηκε από το πρωτότυπο στις 23 Μαρτίου 2015. Ανακτήθηκε στις 18 Ιουνίου 2015.
4. ↑  The Dating of Arikamedu and its Bearing on the Archaeology of Early ... utilisateurs.linguist.univ-paris-diderot.fr/~chevilla/FestSchrift/V\_Beg\_3x.pdf
5. ↑  *The Periplus of the Erythraean Sea: Travel and Trade in the Indian Ocean by a Merchant of the First Century*. Kessinger Publishing. Ιουλίου 2007. σελ. 119. ISBN 978-0-548-20943-1.
6. ↑  «Population by religion community – 2011». *Census of India, 2011*. The Registrar General & Census Commissioner, India. Αρχειοθετήθηκε από το πρωτότυπο στις 25 Αυγούστου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Puducherry (union territory) στο Wikimedia Commons

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Διοικητικό σύστημα της Ινδίας |
| --- |
|  |
| Πολιτείες | 
* Άντρα Πραντές
* Αρουνάτσαλ Πραντές
* Άσαμ
* Δυτική Βεγγάλη
* Γκόα
* Γκουτζαράτ
* Καρνάτακα
* Κεράλα
* Μανιπούρ
* Μαντία Πραντές
* Μαχαράστρα
* Μεγκαλάγια
* Μιζόραμ
* Μπιχάρ
* Ναγκαλάντ
* Ορίσα
* Ούταρ Πραντές
* Ουταράχαντ
* Παντζάμπ
* Ρατζαστάν
* Σίκκιμ
* Ταμίλ Ναντού
* Τελανγκάνα
* Τζαρχάντ
* Τρίπουρα
* Τσατίσγκαρ
* Χαρυάνα
* Χιμάτσαλ Πραντές
 |  |
|  |
| Ομοσπονδιακά εδάφη | 
* Εθνική Επικράτεια Πρωτεύουσας
* Λαντάχ
* Λακσαντγουίπ
* Νήσοι Ανταμάν και Νικομπάρ
* Ντάντρα και Ναγκάρ Χαβέλι
* Νταμάν και Ντιού
* Πουντουτσέρι
* Τζαμού και Κασμίρ
* Τσαντίγκαρ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4622229-7
* BNF: cb124983164 (data)
* NKC: ge1140257

 |

 |